สอบถามครับพอดีพ่อผมผ่าตัดไส้เลื่อนมาได้สองเดือนเเล้วครับ แล้วก็ต้องไปผ่าใหม่อีกรอบเนื่องจาก ลำไส้อุดตัน กินข้าวเเล้วอาเจียนออกมา พอหลังจากผ่าลำไส้อุดตันเสร็จ ผ่านมาสามวัน กินข้าวได้ตามปกติครับเป็นข้าวต้ม ไม่มีอาการอาเจียน แต่เค้าไม่สามารถอั้นอุจจาระได้ ถ้าปวดก็ออกเลย แต่เค้าสามารถเดินไปเข้าห้องน้ำได้ครับแต่เค้าไม่สามารถใช้แรงเยอะๆได้ครับ ตอนนี้ก็กินข้าวได้ตามปกติครับ ไม่มีไข้ นอนหลับปกติ เลยอยากสอบถามครับว่ามันปกติไหม หลังจากผ่าตัดลำไส้ ที่ไม่สามารถอั้นอุุจจาระได้
สวัสดีค่ะอาการไม่สามารถกลั้นอุจจาระได้นั้น อาจมีสาเหตุมาจาก การทำงานที่ผิดปกติของกล้ามเนื้อหูรูดทวารหนักชั้นใน ทำงานที่ผิดปกติของกล้ามเนื้อหูรูดทวารหนักชั้นนอก ซึ่งสาเหตุของความผิดปกติของหูรูดนั้นแตกต่างกันออกไป เช่นการฉีกขาด การติดเชื้อ หรือความผิดปกติของเส้นประสาทที่มาควบคุมบริเวณดังกล่าวโดยการผ่าตัดไส้เลื่อนขึ้นกับตำแหน่งของไส้เลื่อนด้วย แต่ส่วนใหญ่จะไม่ได้ไปโดนบริเวณหูรูดตรงทวารหนักได้โดยตรงแนะนำการกลับไปพบแพทย์ที่ดูแลเพื่อตรวจทางทวารหนักประเมินการทำงานของหูรูดทวารหนักร่วมด้วยต่อไป ในเบื้องต้นรับประทานอาหารอ่อนๆย่อยง่าย ขับถ่ายทุกวันให้เป็นเวลา หลีกเลี่ยงการเบ่งถ่ายอุจจาระ